**Telemark Venstre** var Venstres fylkesorganisasjon i Telemark fylkeskommune. Siste ledertrio var Torgeir Fossli fra Notodden, med Marius Netten Skeie fra Tinn som politisk nestleder og Solfrid Rui Slettebakken fra Kragerø som organisatorisk nestleder. I fylkestinget er Telemark Venstre representert av Olav Kasland. Telemark Venstres stortingskandidat i 2017 var Eli Taugbøl fra Kviteseid. Kåre Pettersen fra Tønsberg var Vestfold Venstre og Telemark Venstres førstekandidat til fylkestingsvalget 2019. Venstre var representert på Stortinget fra Telemark i perioden 1883-1977.

Telemark Venstres historie
--------------------------

Venstres opphav kommer fra flere ulike bevegelser, som springer ut fra et framvoksende lokalt selvstyre, den kristne lekmannsbevegelsen, den nasjonalliberale tradisjonen i byene – som sidegren til arbeiderbevegelsen og gjennom bondeorganisasjoner. Venstre-bevegelsen var uttrykk for en frihetskamp som hadde en mangeartet bakgrunn, men den samlet folk om typisk liberale krav: Nasjonalt og lokalt selvstyre, demokrati og parlamentarisme, religionsfrihet, allmen stemmerett, bedre vilkår for nynorsken og bygdekulturen – som var undertrykt av embetsmannsmakten, rettigheter for kvinner og juryordningen.

Søren Jaabæks «bondevennforeninger» dannet et viktig utganspunkt for Venstre. Jaabæk tok til orde for at man skulle opprette et parti for å få på plass mer systematikk i opposisjonens arbeid. Disse foreningene fantes etterhvert over nesten hele landet, og de dannet mye av det organisatoriske grunnlaget for Venstre, også i Telemark.

Grundtvigianeren Viggo Ullmann var den som tok initiativ til å danne venstrelag i Telemark (den gang Bratsberg amt). Vinje Venstrelag, som hadde røtter i samtalevirksomheten presten Paulsen hadde i bygda, opprettet et interimstyre for sitt venstrelag allerede 17. desember 1882, men konstituerte seg først 18. januar 1884. Seljord Venstreforening ble grunnlagt som det første venstrelaget i Telemark 7. januar 1883, med Viggo Ullmann som den sentrale pådriveren både i Vinje og i Seljord. Høsten 1883 ble så venstrelaget i Sannikedal grunnlagt ved opprop fra stortingsrepresentant Peder Rinde, og laget meldte seg inn amtvenstreforeningen 20. januar 1884. En måned etter Sannikedal ble venstrelaget i Tørdal grunnlagt, og lærer Nils Botnen var formann i både Tørdal og Sannikedal (Sannidal). Kviteseid Venstrelag ble grunnlagt 15. oktober 1883 med Aslak Houkom som første formann. På første diskusjonsmøtet til Kviteseid Venstrelag skal det ha møtt opp 200 mann. De øvrige lagene ble grunnlagt i løpet av 1884, selv om Holden (Holla) og Hiterdal (Hjartdal) først er nevnt fra 1885.

Fylkeslaget ble stiftet 28. desember 1883 i Skien som «Telefylkets Venstresamlag,» etter forslag fra Saude Venstreforening (Sauherad). Viggo Ullmann var første formann i det nye amtslaget, og med seg hadde han J.H. Jespersen fra Solum og A. Halvorsen Bøhle fra Gjerpen som interimstyremedlemmer. Ved generalforsamlingen 5.7. 1884, som var det første ordinære amtssårsmøtet ble Ullmann valgt som formann, og med seg hadde han Jespersen, Mathias Engebretsson Øvrom fra Gjerpen og Jørund Telsnes fra Seljord som styremedlemmer.

Arbeidsutvalget i Telemark Venstre
----------------------------------

* Leder: Torgeir Fossli, Notodden
* Politisk nestleder: Marius Netten Skeie, Tinn
* Organisatorisk nestleder: Solfrid Rui Slettebakken, Kragerø

Ledere
------

### Ledere

* Torgeir Fossli 2010-dd
* Tonje Rock Løwer 2006-2010
* Johan Olsen Bryn 1930-1945
* Viggo Ullmann 1883-1889 (Telefylkets Venstresamlag)

### Gruppeledere

* Olav Kasland 2011-dd
* Johan Tønnes Løchstøer 1999-2011
* Johan Olsen Bryn 1928-1937

Fylkestingsvalg 1975-
---------------------

Fylkestingsvalg 1975-| Valgperiode | Antall stemmer | Prosentandel | Antall mandater |
| --- | --- | --- | --- |
| 2015-2019 | 2664 | 3,7% | 1 Olav Kasland |
| 2011-2015 | 3375 | 4,4% | 2 Olav Kasland, Johan Tønnes Løchstøer |
| 2007-2011 | 3760 | 5,1% | 2 Johan Tønnes Løchstøer, Gustav Søvde |
| 2003-2007 | 2098 | 3,0% | 1 Johan Tønnes Løchstøer |
| 1999-2003 | 2780 | 4,0% | 2 Johan Tønnes Løchstøer, Kjell Stundal |
| 1995-1999 | 3327 | 4,5% | 3 Johan Tønnes Løchstøer, Siri Storetvedt Heldaas, Kjell Stundal |
| 1991-1995 | 2895 | 3,7% | 2 Johan Tønnes Løchstøer, T. Sjerkeholdt Aarnes |
| 1987-1991 | 3692 | 4,4% | 3 Johan Tønnes Løchstøer, Ellen Tvermyr Fagereng, Heidi Hegg |
| 1983-1987 | 3428 | 4% | 2 Olav Ødegård, Gunhild Carlenius |
| 1979-1983 | 4713 | 5,7% | 3 Margit Foss Halvorsen, Gunvor Mandt, Øistein Jarandsen |
| 1975-1979 | 4019 | 5,3% | 3 Sigmund Haave, Gunvor Mandt, Lars Evensen |

Stortingsvalg 1945-2017
-----------------------

Stortingsvalg 1945-2017| Valgperiode | Antall stemmer | Prosentandel | Mandater |
| --- | --- | --- | --- |
| 2017-2021 | 2591 | 2,7% | 0 |
| 2013-2017 | 3393 | 3,5% | 0 |
| 2009-2013 | 2374 | 2,5% | 0 |
| 2005-2009 | 3494 | 3,7% | 0 |
| 2001-2005 | 2598 | 2,8% | 0 |
| 1997-2001 | 3413 | 3,5% | 0 |
| 1993-1997 | 2564 | 2,7% | 0 |
| 1989-1993 | 2590 | 2,5% | 0 |
| 1985-1989 | 2617 | 2,5% | 0 |
| 1981-1985 | 0 (Borgerlig fellesliste med Sp) | 0,0% | 0 |
| 1977-1981 | 0 (Borgerlig fellesliste med DNF) | 0,0% | 0 |
| 1973-1977 | 0 (Borgerlig fellesliste med Sp) | 0,0% | 1 Hallvard Eika |
| 1969-1973 | 11983 | 13,4 % | 1 Hallvard Eika |
| 1965-1969 | 11299 | 12,8% | 1 Torkell Tande |
| 1961-1965 | 9392 | 11,8% | 1 Torkell Tande |
| 1958-1961 | 9388 | 12,0% | 1 Torkell Tande |
| 1954-1957 | 10643 | 13,8% | 1 Neri Valen/Torkell Tande |
| 1950-1953 | 15157 | 19,7% | 1 Neri Valen |
| 1945-1949 | 13069 | 19,0% | 1 Margit Schiøtt |

Referanser
----------

1. ↑
2. ↑  Drugg, Eva Susanne. «Dette blir det nye fylkestinget». *Telemark fylkeskommune*. Arkivert fra originalen 14. oktober 2018. Besøkt 14. oktober 2018.
3. ↑  «Ny toppkandidat i Venstre - Venstre». *Venstre*. 27. mars 2017. Besøkt 14. oktober 2018.
4. ↑  «Kåre Pettersen er valgt til Venstres 1. kandidat - Telemark Venstre». *Venstre*. 23. september 2018. Besøkt 14. oktober 2018.
5. ↑
6. 1 2
7. ↑
8. 1 2
9. ↑  «pollofpolls.no - Valgresultat fylkestingsvalg 2015». *www.pollofpolls.no*. Besøkt 15. oktober 2018.
10. ↑
11. ↑
12. ↑
13. ↑
14. ↑
15. ↑
16. ↑
17. ↑  «pollofpolls.no - Stortingsvalg: Telemark». *www.pollofpolls.no*. Besøkt 15. oktober 2018.